b'\n_START_ARTICLE_\nSkorbut\n_START_PARAGRAPH_\nSkorbut je bolezen, ki jo povzro\xc4\x8da pomanjkanje vitamina C. Vitamin C je pomemben za pravilno sintezo kolagena v organizmu. Askorbinska kislina je drugo ime za vitamin C in izhaja iz latinske besede scorbutus (slovensko skorbut)._NEWLINE_Skorbut je bil neko\xc4\x8d pogost med mornarji, ki so dlje \xc4\x8dasa pre\xc5\xbeiveli na ladjah in med tem niso u\xc5\xbeivali sadja in zelenjave, ki sta glavni vir vitamina C. Bolezen je opisal \xc5\xbee Hipokrat. V zgodovini so bolezen zdravili na razli\xc4\x8dne na\xc4\x8dine, ki so empiri\xc4\x8dno pokazale u\xc4\x8dinek. \xc5\xa0kotski kapitan v Britanski kraljevi mornarici, James Lind (1716\xe2\x80\x931794), je prvi ugotovil, da pri bolezni pomaga u\xc5\xbeivanje citrusov in to zapisal v knjigi A Treatise of the Scurvy (slovensko: Razprava o skorbutu).\n_START_SECTION_\nVzroki\n_START_PARAGRAPH_\nVzrok je pomanjkanje vitamina C (avitaminoza), kar pomeni dnevno manj od 20 mg zau\xc5\xbeitega vitamina C. Priporo\xc4\x8dena koli\xc4\x8dina dnevnega vnosa je 75 mg. Vitamin C sodeluje pri sintezi kolagena v vezivnem tkivu in deluje kot oksidacijsko ali redukcijsko sredstvo v telesu. Prav zaradi tega pa je pomemben za obrambo telesa pred mo\xc4\x8dno reaktivnimi in zaradi tega \xc5\xa1kodljivimi snovmi.\n_START_SECTION_\nZdravljenje\n_START_PARAGRAPH_\nZdravljenje skorbuta vedno temelji na dajanju vitamina C, na primer v obliki \xc5\xa1ume\xc4\x8dih tablet, soka citrusov ali z u\xc5\xbeivanjem obilnih koli\xc4\x8din sve\xc5\xbeega sadja in zelenjave.'